Document ID: /roh_data/filtered/fineweb-2-filterrobots_roh.jsonl.gz/62298

Adversaris dal WEF vegnan registrads
A chaschun dal Forum economic mundial (WEF) a Tavau registrescha la Polizia chantunala grischuna tschients da persunas. Tranter quellas sa chattan er blers passants nunsuspectus, turists e collavuraturs da meds da massa.
La cussegliera guvernativa e scheffa dal departament da giustia Eveline Widmer-Schlumpf ordinescha che tut las datas da persunas nunsuspectusas vegnian stizzadas. Las datas eran stadas accessiblas er a polizias da l'exteriur. Diversas infurmaziuns problematicas vegnan a restar registradas er en avegnir.